****

**Sibiu**

**14 februarie 2022**

**Informare de presă**

**Numărul paturilor pentru pacienții Covid din cadrul SCJU Sibiu a fost suplimentat**

Pentru a preveni aglomerarea din secțiile Covid destinate pacienților infectați cu SARS-CoV2 care au nevoie de spitalizare, Spitalul Clinic Județean de Urgență Sibiu a făcut demersuri în vederea suplimentării numărul de paturi destinate acestora. Ca urmare, Direcția de Sănătate Publică Sibiu a avizat modificarea structurii organizatorice temporare a SCJU Sibiu - pentru perioada de funcționare ca spital de nivel I pentru pacienți, cazuri confirmate sau suspecte de Covid-19.

Conform noi structuri, **pentru spitalizarea pacienților Covid non - ATI** sunt disponibile: **114 de paturi în urma unei suplimentări cu 20 de paturi pentru specialitățile chirurgicale.**

Paturile Covid non-ATI sunt distribuite după cum urmează:

* 45 paturi în Secția Clinică Boli Infecțioase;
* 24 de paturi în Pavilionul Oftalmologie (administrată tot de Secția Boli Infecțioase);
* 32 paturi Covid pentru specialitățile chirurgicale – localizate în pavilionul chirurgical;
* 13 paturi Covid pentru secțiile de Obstetrică-Ginecologie.

Pentru spitalizarea pacienților Covid pozitivi care au nevoie de terapie intensivă, capacitatea de preluare din zona **ATI Covid crește la 24 paturi în urma unei suplimentări cu 6 paturi.** Zona ATI Covid este localizată în structurile modulare 1 și 2 ale SCJU Sibiu.

Pentru Compartimentul ATI - Obstetrică Ginecologie sunt disponibile 2 paturi, la fel ca în structura anterioară. Acestea **sunt destinate exclusiv compartimentului menționat.**

Per total, conform noii structuri temporare, SCJU Sibiu are în momentul de față: 876 de paturi, dintre care 736 pentru secțiile „verzi” și 140 paturi Covid-19.

**Dr. Daniel Chelcea Decebal Todăriță**

**Manager Purtător de cuvânt**